Lav et referat af nedenstående tekst:

Tekst:
Politiet har søndag aften og natten til mandag ledt efter den 52-årige Christian Langskov Pallas, efter at familien havde meldt ham savnet. Den 52-årige forlod sit hjem på Skagavej i Skagen før lørdag den 2. januar cirka klokken 15:30, hvor familien sidst havde kontakt til ham. Han medbragte formentlig sin ældre lyseblå damecykel af mærket Kildemoes med cykelkurv foran. Den savnede beskrives som 180 centimeter høj, slank af bygning og med kort gråt hår og skægstubbe. Der er ingen information om påklædning. Familien har fortalt politiet, at savnede var depressiv, og familien frygter, at savnede er gået fra hjemmet i selvmordshensigt. Nordjyllands Politi har her til morgen oplyst, at man fortsætter eftersøgningen mandag formiddag. - Det skal blive lyst, før vi begynder eftersøgningen igen, siger Bent Højgaard, vagtchef ved Nordjyllands Politi. Har du oplysninger omkring savnede Christian Langskov Pallas, så ring til Nordjyllands Politi på telefonnummer 114.

Referat:
Politiet har søndag aften og natten til mandag ledt efter en 52-årig mand fra Skagen, og beder nu offentligheden om hjælp.